
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС


Относно: Учредяване безвъзмездно право на ползване на сдружение „Български Червен кръст“ върху недвижим имот – частна общинска собственост, представляващ самостоятелен обект в сграда (бивш магазин), разположен на партерния етаж в жилищен блок с административен адрес: гр. Бургас, ул. „Оборище“ №95, между вх. А и вх. Б, за срок от 10 (десет) години

УВАЖАЕМИ  ОБЩИНСКИ СЪВЕТНИЦИ,
	
В Община Бургас е постъпило писмо вх. №70-00-2999/05.04.2023 г. от директора на Секретариата на Областния съвет на „Български Червен кръст“ – Бургас,  с искане за подновяване на договор рег. №63-00-293/18.09.2018 г., с който на сдружение „Български червен кръст“ (БЧК) е предоставен безвъзмездно за ползване общински недвижим имот, представляващ самостоятелен обект в сграда, разположен на партерния етаж в жилищен блок с административен адрес: гр. Бургас, ул. „Оборище“ №95, между вх. А и вх. Б.
Община Бургас е собственик на цитирания недвижим, нежилищен имот – частна общинска собственост, представляващ самостоятелен обект в сграда (бивш магазин), отразен с идентификатор 07079.608.39.1.74 в одобрените КККР на гр. Бургас, със застроена площ 142 кв.м, актуван с Акт №1097/01.02.1999 г. за частна общинска собственост.
Сдружение „Български Червен кръст“ ползва безвъзмездно визирания общински имот от 2008 г., въз основа на взети от Общински съвет – Бургас решения и сключени с Община Бургас договори, като срокът на последния договор изтича на 18.09.2023 г.  
Сдружението е вписано в регистъра на юридическите лица с нестопанска цел при Софийски градски съд под №782, том 12, стр. 130, по ф.д. №24766/1992 г., ЕФН 2192247667, със седалище и адрес на управление: гр. София, район Лозенец, бул. „Джеймс Баучер“ №76. 
БЧК е единствената национална организация на Червения кръст на територията на Република България, част от международното движение на Червения кръст и Червения полумесец. Той е автономна организация, която подпомага държавата в хуманитарната област, в подготовката за действия при военно положение, военни конфликти и бедствия, за опазване и укрепване здравето на населението и за възпитанието му в дух на висока нравственост, милосърдие и благотворителност, както и при приемането, съхраняването и разпределянето на предоставената от чужди държави, организации и граждани помощ с хуманитарни цели, в т. ч. екологични и културно-просветни. 
Общинският имот е нужен на сдружението за нуждите на Областната организация на БЧК – Бургас, за продължаване на дейността му по предоставяне на топъл обяд, безвъзмездно на най-уязвимите граждани на гр. Бургас, раздаване на хранителни продукти на нуждаещи се семейства, както и продължаване на работата му за преодоляване на социалната изолация на възрастните хора, чрез организиране на тематични и емоционални събития, свързани с великденските и коледни празници. 
Съгласно чл. 39, ал. 4 от Закона за общинската собственост и чл. 46, ал. 4 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, безвъзмездно право на ползване върху имоти и вещи – частна общинска собственост може да се учреди без търг или конкурс, след решение на общинския съвет, прието с мнозинство две трети от общия брой на съветниците.
Между Община Бургас и Областния съвет на БЧК – Бургас, в качеството му на областна организация на сдружение „Български Червен кръст“, съществува дългогодишно сътрудничество с обща цел за намаляване броя на живеещите в бедност лица, чрез подпомагането им, посредством предоставяне на различни социални услуги.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 39, ал. 4 от Закона за общинската собственост и чл. 46, ал. 4 от Наредбата за реда за придобиване, управление и разпореждане с общински имоти и вещи, приета от Общински съвет - Бургас, да вземе следното

Р  Е  Ш  Е  Н  И  Е:

[bookmark: _GoBack]Да се учреди в полза на Сдружение „Български Червен кръст“, ЕИК 000703415, вписано в регистъра на юридическите лица с нестопанска цел при Софийски градски съд под №782, том 12, стр. 130, по ф.д. №24766/1992 г., ЕФН 2192247667, и в Централния регистър на юридическите лица с нестопанска цел в обществена полза към Министерство на правосъдието под №20010901003, със седалище и адрес на управление: гр. София, район Лозенец, бул. „Джеймс Баучер“ №76, представлявано от Председателя на сдружението – Х. Григоров, за нуждите на Областен съвет на „Български Червен кръст“ – Бургас, безвъзмездно право на ползване върху недвижим имот – частна общинска собственост, представляващ самостоятелен обект в сграда (бивш магазин), отразен с идентификатор 07079.608.39.1.74 в одобрените КККР на гр. Бургас, със застроена площ 142 кв.м, при съседни самостоятелни обекти в сградата: на същия етаж и под обекта – няма, над обекта – 07079.608.39.1.1, 07079.608.39.1.26, актуван с Акт №1097/01.02.1999 г. за частна общинска собственост, находящ се на партерния етаж в жилищен блок с административен адрес: гр. Бургас, ул. „Оборище“ №95, между вх. А и вх. Б, за срок от 10 (десет) години.
Приложение: Писмо вх. №70-00-2999/05.04.2023 г. в Община Бургас; Договор рег. №63-00-293/18.09.2018 г.; Акт №1097/01.02.1999 г. за частна общинска собственост; Схема-разпределение на обекта; Схема на самостоятелен обект в сграда №15-751564-12.07.2023 г., издадена от СГКК- гр. Бургас.

